Liu Ailing

Liu Ailing (Forenklet kinesisk: 刘爱玲; tradisjonell kinesisk: 劉愛玲, pinyin Liú Àilíng) følger kinesisk navnerekkefølge. Etternavnet hennes er Liu.

Liu Ailing  født 2. mai 1967) er en kinesisk tidligere fotballspiller.

Liu ble født i Baotou i Indre Mongolia. Hun skal ha startet å spille for moro skyld før hun ble oppdaget av kvinnefotballtrenere i relativ ung alder.<La Canca Lius første internasjonale turnering for Kina godkjent av FIFA var VM i Kina i 1991. I turneringen ble hun firemålsscorer med to mål mot Norge og to mot New Zealand. Selv om Kina var klar gruppevinner, scoret de ikke flere mål, da de ble slått ut mot Sverige i kvartfinalen.

Liu spilte også i VM i Sverige i 1995, der hun scoret utlikningsmålet i åpningskampen mot USA. Det var hennes eneste mål i turneringen, men hun var delaktig i at Kina kom til semifinalen. Også i OL i Atlanta hadde hun bare ett mål, for øvrig i en utklassing av Danmark, da Kina tok OL-sølv. Liu spilte alle kampene.

Liu var også med i VM i 1999, der hun var enda mer markant på godt og vondt. Liu scoret mot Sverige i gruppekampen, og også i semifinalen mot Norge, da hun scoret to mål i Kinas utklassing av nordmennene.Liu, Sun each score twice to send China to final 5-0 over Norway.  Soccer Times I finalen bommet imidlertid Liu på sitt straffespark i straffesparkkonkurransen som eneste spiller, og dermed tapte Kina mot USA.

Liu Ailing var med i OL i Sydney i 2000, men verken hun eller Kina gjorde noe inntrykk i turneringen, og kom ikke videre fra gruppespillet. Etter OL spilte Liu for Philadelphia Charge i WUSA. Liu ble nummer fire på målscorerlisten med 10 mål.RSSSF Året etter gikk noe dårligere, og Liu trakk seg etter 2001-sesongen.

 Referanser 

 Eksterne lenker 


Kategori:Kinesiske fotballspillere
Kategori:Olympiske medaljevinnere i fotball
Kategori:Medaljevinnere under Sommer-OL 1996
Kategori:Deltakere for Kina under Sommer-OL 1996
Kategori:Fotballspillere under Sommer-OL 1996
Kategori:Deltakere for Kina under Sommer-OL 2000
Kategori:Fotballspillere under Sommer-OL 2000
Kategori:Personer fra Baotou
Kategori:Spillere i VM i fotball for kvinner 1991
Kategori:Spillere i VM i fotball for kvinner 1995
Kategori:Spillere i VM i fotball for kvinner 1999